### **Ministru kabineta rīkojuma projekta**

**“Par valsts dzīvojamās mājas Apogu ielā 6, Ogrē, Ogres novadā, nodošanu privatizācijai”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | **Ministru kabineta rīkojuma projekta „Par valsts dzīvojamās mājas Apogu ielā 6, Ogrē, Ogres novadā, nodošanu privatizācijai”** (turpmāk – Rīkojuma projekts) **mērķis ir nodot privatizācijai dzīvojamo māju Apogu ielā 6, Ogrē, Ogres novadā, likumā** „Par valsts un pašvaldību dzīvojamo māju privatizāciju” (turpmāk – Privatizācijas likums) **noteiktajā kārtībā.** Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Privatizācijas likuma 74.panta pirmā un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**Valsts akciju sabiedrības “Ogres mežrūpniecība” pamatlīdzekļu sastāvā (bilancē) bija nepabeigtās celtniecības objekts - dzīvojamā māja Apogu ielā 6, Ogrē, Ogres novadā, būves kadastra apzīmējums 7401 004 0877 001, (agrāk – Brīvības iela 133, Ogrē, un pirms administratīvās robežu maiņas – dzīvojamā māja „Bērzi”, Ogresgala pagastā), (turpmāk – Dzīvojamā māja). Dzīvojamās mājas celtniecība tika sākta 1990. gadā. Sākotnēji bija plānots uzbūvēt 30 dzīvokļu dzīvojamo māju, tomēr līdz 1994. gadam tika uzbūvētas divas trīsstāvu sekcijas ar mansarda izbūvi jumta stāvā. Dzīvojamās mājas tehiskā projekta sākotnējā dokumentācija nav saglabājusies.Ar valsts akciju sabiedrības “Ogres mežrūpniecība” administrācijas un arodkomitejas kopēju 1992. gada 23. oktobra lēmumu Dzīvojamā mājā esošie 16 dzīvokļi tika sadalīti un nodoti lietošanā īrniekiem. Ar Ministru kabineta 1994. gada 23. augusta rīkojumu Nr. 396-r “Par valsts īpašuma objektu nodošanu privatizācijai” valsts akciju sabiedrība “Ogres mežrūpniecība” nodota privatizācijai.Dzīvojamā māja atrodas valsts akciju sabiedrības “Privatizācijas aģentūra” (turpmāk – Privatizācijas aģentūra) valdījumā, pamatojoties uz 1994. gada 26. septembra aktu par privatizējamās valsts akciju sabiedrības „Ogres mežrūpniecība” nodošanu Privatizācijas aģentūras valdījumā. Ogresgala pagasta padome 1995. gada 12. janvārī pieņēma lēmumu Nr. 1, ar kuru piekrita pārņemt pašvaldības īpašumā Dzīvojamo māju ar nosacījumu, ka pirms tās pārņemšanas pašvaldībai tiek iesniegta objekta tehniskā dokumentācija, inventarizācijas lieta un mājas grāmata. Ar Ministru kabineta 1995. gada 25. aprīļa rīkojuma Nr. 214 „Par valsts īpašuma objektu nodošanu pašvaldībām” pielikuma 7. punktu Privatizācijas aģentūrai atļauts nodot Ogresgala pagasta padomes īpašumā Dzīvojamo māju.1995. gada 13. jūlijā tika izveidota akciju sabiedrība „Ogres mežrūpniecība” un 1995. gada 21.jūlijā privatizējamās valsts akciju sabiedrības „Ogres mežrūpniecība” manta un dokumentācija ar nodošanas – pieņemšanas aktu tika nodota akciju sabiedrībai „Ogres mežrūpniecība”.Ar Rīgas apgabaltiesas Civillietu tiesas kolēģijas 2003. gada 10. novembra lēmumu lietā Nr. 04150400 izbeigts likvidējamās maksātnespējīgās akciju sabiedrības „Ogres mežrūpniecība” maksātnespējas process un uzņēmums likvidēts, izslēdzot to no Uzņēmuma reģistra 2003. gada 14. novembrī.Ar Centrālās dzīvojamo māju privatizācijas komisijas lēmumiem laika posmā no 2000. gada līdz 2004. gadam no 16 Dzīvojamā mājā esošajiem dzīvokļiem 15 dzīvokļi tika nodoti dzīvokļu īrniekiem īpašumā līdz dzīvojamās mājas privatizācijai.Dzīvojamā māja netika nodota ne Ogresgala pagasta, ne vēlāk, pēc administratīvi teritoriālās reformas, Ogres pilsētas pašvaldības īpašumā. Pašvaldība vairākkārtīgi ir atteikusies pārņemt Dzīvojamo māju, norādot, ka nav izpildīts Ogresgala pagasta padomes 1995. gada 12. janvāra lēmumā Nr. 1 minētais nosacījums. Atbilstoši Nekustamā īpašuma valsts kadastra informācijas sistēmā reģistrētiem datiem Dzīvojamā māja atrodas uz zemes vienības ar kadastra apzīmējumu 7401 004 1025. Īpašuma tiesības uz zemes vienību ar kadastra apzīmējumu 7401 004 1025 ir nostiprinātas Ogres pilsētas zemesgrāmatas nodalījumā Nr. 100000432524 uz fizisku personu vārda.Saskaņā ar Privatizācijas likuma 59.panta pirmās daļas 2. punktu Privatizācijas aģentūrai ir pienākums veikt šajā likumā noteikto valsts dzīvojamo māju un tajās esošo dzīvokļu, mākslinieku darbnīcu un neapdzīvojamo telpu privatizācijas darbības.Privatizācijas likuma 74.panta trešajā daļā noteikts, ka valsts dzīvojamās mājas Ministru kabineta noteiktajā kārtībā nododamas privatizācijai Privatizācijas aģentūrai vai pašvaldībām.Valsts zemes dienesta Rīgas reģionālās nodaļa ar 2012. gada 31. maija vēstuli Nr. 2.04-R/2493 informēja, ka Dzīvojamā mājā esošie dzīvokļi Nr. 1, 2, 3, 4, 5, 7, 9, 10, 11, 12, 13, 14, 15 un 16 nodoti īpašumā līdz dzīvojamās mājas privatizācijai.Atbilstoši Privatizācijas likuma 73.8 panta pirmajā daļā noteikto dzīvoklis, mākslinieka darbnīca, neapdzīvojamā telpa un to īpašnieki līdz dzīvojamās mājas privatizācijai tiek reģistrēti Kadastra reģistrā. Reģistrācija Kadastra reģistrā pēc juridiskām sekām pielīdzināma reģistrācijai zemesgrāmatā.Nekustamā īpašuma valsts kadastra informācijas sistēmā īpašuma tiesības uz dzīvokli līdz dzīvojamās mājas privatizācijai ir reģistrētas dzīvokļu Nr.1, 2, 3, 4, 5, 7, 9, 10, 11, 12, 13, 14, 15 un 16 īpašniekiem. Ogres novada pašvaldība ar 2012. gada 18. jūnija vēstuli Nr. 1-10.1/254 informēja, ka nevar pārņemt Dzīvojamo māju pašvaldības īpašumā, jo tajā esošie dzīvokļi ir nodoti īpašumā līdz Dzīvojamās mājas privatizācijai.Saskaņā ar Privatizācijas likuma 74.panta ceturtajā daļā minēto, ja dzīvojamā mājā esošs dzīvoklis ir nodots īpašumā līdz dzīvojamās mājas privatizācijai, šāda dzīvojamā māja nododama privatizācijai Privatizācijas likumā noteiktajā kārtībā.Ņemot vērā minēto, Dzīvojamā māja ar attiecīgu Ministru kabineta rīkojumu ir nododama privatizācijai saskaņā ar Privatizācijas likumu. Atbilstoši Privatizācijas likuma 74.panta pirmajai daļai dzīvojamai mājai, lai to varētu nodot privatizācijai ar Ministru kabineta rīkojumu, ir jābūt nodotai ekspluatācijā.Privattizācijas aģentūra veica nepieciešamās darbības, lai Dzīvojamo māju nodotu ekspluatācijā.Saskaņā ar Ogres novada būvvaldes aktu “Par ēkas pieņemšanu ekspluatācijā” Dzīvojamā māja ir nodota ekspluatācijā 2018. gada 7. februārī. **II Turpmākā rīcība** Ministru kabineta 1999. gada 19. janvāra noteikumu Nr. 20 „Dzīvojamās mājas privatizācijai nepieciešamo dokumentu sagatavošanas noteikumi” 12. punktā noteikts, ka valsts dzīvojamā māja tiek nodota privatizācijai ar Ministru kabineta rīkojumu.Pēc Rīkojuma projekta pieņemšanas Privatizācijas aģentūra veiks Dzīvojamās mājas privatizācijas darbības.Atbilstoši Nekustamā īpašuma valsts kadastra informācijas sistēmā esošiem datiem zemes vienība, uz kura atrodas Dzīvojamā māja, ir fizisku personu kopīpašumā.Privatizācijas likuma 8.pantā noteikts, ja daudzdzīvokļu māja atrodas uz fiziskās vai juridiskās personas īpašumā esošas zemes, privatizācijas objekts ir daudzdzīvokļu mājā esošs dzīvoklis (kopējā dzīvokļa domājamā daļa) kopā ar attiecīgu kopīpašumā esošu mājas domājamo daļu.Pamatojoties uz Ministru kabineta 2015. gada 1. decembra noteikumu Nr. 680 „Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā rī izveidojams un izlietojams rezerves fonds un veicami maksājumi valsts budžetā” 18.12.1. apakšpunktu, izmaksas, kas saistītas ar privatizācijas procesu tiks segtas no Privatizācijas aģentūras rezerves fonda līdzekļiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Rīkojuma projekts** attiecināms uz fiziskām personām, kurām Dzīvojamā mājā esošie dzīvokļi nodoti īpašumā līdz dzīvojamās mājas privatizācijai, kā arī uz fiziskām vai juridiskām personām, kuras pirks Dzīvojamā mājā esošo valsts dzīvokli. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.gadam | izmaiņas, salīdzinot ar vidēja termiņa budžeta ietvaru 2018.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē. Eglītis**

#### 67021390 Ludmila.Ozolina@pa.gov.lv, 67013087 Vita.Reitere@em.gov.lv